[{"text_idx": "#000000", "text": "TEJO provas kalkuli siajn membrojn"}, {"text_idx": "#000001", "text": "TEJO havas 5 000 membrojn, lau\u0306 nova takso. La plej granda membrokategorio estas \u201deksaj individuaj membroj\u201d. Multaj ne scias, ke ili membras, kaj multaj ne scipovas Esperanton. Nur kvin landaj sekcioj sendis plenajn informojn pri asociaj membroj."}, {"text_idx": "#000002", "text": "Dum multaj jaroj TEJO ne volis au\u0306 povis publikigi informojn pri tio, kiom da membroj g\u0302i efektive havas. Sed finfine, dum la j\u0302usa komitata kunsido, Rogier Huurman, estrarano kaj baldau\u0306a nova g\u0302enerala sekretario, prezentis raporton de la laborgrupo pri membronombro."}, {"text_idx": "#000003", "text": "Lau\u0306 tiu takso TEJO nun havas proksimume kvin mil membrojn, sed preciza nombro dau\u0306re ne haveblas. La plej granda membrokategorio, iom surprize, estas \u201deksaj individuaj membroj\u201d. Homoj, kiuj ne renovigas sian membrecon, nun estas au\u0306tomate aligataj al la asocio en la kategorio \u201dJunaj amikoj de Esperanto\u201d, se ili plu estas TEJO-ag\u0302aj."}, {"text_idx": "#000004", "text": "El la entute 2 800 \u201dJunaj amikoj\u201d, 1 700 estas eksaj individuaj membroj kiuj ne rekotizis. Difinoj de la membrokategorioj lau\u0306 la statuto de TEJO troveblas fine de la artikolo. Krom por individuaj membroj, la ciferoj estas taksoj."}, {"text_idx": "#000005", "text": "Oni kolektis \u201djunajn amikojn\u201d per la retejo Esperanto.net kaj persone dum eventoj, c\u0302efe du grandaj arang\u0302oj kadre de Eu\u0306ropa Unio en 2016 kaj 2018. Lau\u0306 informoj donitaj dum la komitata kunsido, oni ial ne plu kolektas \u201djunajn amikojn\u201d per la retejo, kiu cetere dum longa tempo misfunkciis. Tamen la koncerna formularo nun ja alireblas."}, {"text_idx": "#000006", "text": "Kvankam oni kreis la kategorion \u201djunaj amikoj\u201d jam en 2016, TEJO neniam sukcesis krei kontakton kun tiuj \u201dmembroj\u201d. Dum la komitatkunsido en 2018 oni asertis, ke ne eblas kontakti la \u201djunajn amikojn\u201d pro problemoj rilataj al G\u0302DPR."}, {"text_idx": "#000008", "text": "Estas dubinde, c\u0302u la plejparto de la \u201djunaj amikoj\u201d entute scias, ke ili estas konsiderataj membroj de TEJO, kaj c\u0302u tiu membreco signifas ion ajn al ili. C\u0302ar la kategorio estas por homoj kiuj interesig\u0302as pri Esperanto, sed ne scipovas la lingvon, por kontakti ilin necesus traduki c\u0302iun mesag\u0302on al kelkdek lingvoj."}, {"text_idx": "#000009", "text": "Tamen inter la \u201djunaj amikoj\u201d estas ankau\u0306 homoj, kiuj ja scias Esperanton. En 2019, la komitato decidis, ke c\u0302iu individua membro de TEJO kies membreco eksvalidig\u0302as, au\u0306tomate ig\u0302os \u201djuna amiko\u201d kaj tiel restos membro, se ne estos eksplicita peto pri eksmembrig\u0302o."}, {"text_idx": "#000010", "text": "La \u201djunaj amikoj\u201d ne pagas kotizojn. Aliflanke la kotizoj g\u0302enerale estas marg\u0302ena afero en la bug\u0302eto de TEJO. Lau\u0306 la bug\u0302eto por 2020, nur 3 procentoj el la enspezoj de TEJO venas de membrokotizoj. Preskau\u0306 la tuta cetero venas de subvencioj."}, {"text_idx": "#000012", "text": "Albert Stalin Garrido, la estrarano pri landa kaj faka agado, informis ke oni ankorau\u0306 ne scias kiom da asociaj membroj TEJO havas, c\u0302ar malpli ol duono de la landaj sekcioj respondis al petoj de TEJO. Landaj sekcioj ofte ne g\u0302isdatigas sian membroliston kaj havas neformalan strukturon kun multaj nepagantaj membroj."}, {"text_idx": "#000013", "text": "La nuna g\u0302enerala sekretario, Konstanze Scho\u0308nfeld, raportis ke TEJO havas kompletajn datumojn nur pri kvin landaj sekcioj (Brazilo, C\u0302eh\u0302io, Katalunio, Nederlando, Slovakio). S\u0302i agnoskis, ke iuj homoj membras en pluraj asocioj kaj tial povis esti kalkulitaj pli ol unufoje. Oni lau\u0306 s\u0302i strebas forstreki duoblaj\u0302ojn, sed ne c\u0302iam sukcesas."}, {"text_idx": "#000014", "text": "Ankau\u0306 la nunan takson pri la membrokvanto TEJO ne volas publike diskonigi ekster Esperantujo. La c\u0302efa kialo s\u0302ajne estas la membreco de TEJO en Forumo Junulara Eu\u0306ropa. Membreco en tiu organizo helpas al TEJO ricevi subvenciojn, sed por plu resti membro, TEJO principe devus havi minimume kvin mil membrojn en Eu\u0306ropo."}, {"text_idx": "#000015", "text": "Dum la komitata kunsido oni konstatis ankau\u0306, ke la individuaj membroj nun ne estas tau\u0306ge reprezentataj en la supera organo de la asocio. Kvankam 872 individuaj membroj devus esti reprezentataj de nau\u0306 komitatanoj B, nuntempe estas nur tri komitatanoj B, c\u0302ar elektoj ne okazis dum la pasinta jaro."}, {"text_idx": "#000016", "text": "Rogier Huurman anoncis, ke li baldau\u0306 lanc\u0302os alvokon por kandidatoj. Li krome diris ke li planas dau\u0306rigi la funkciadon de la laborgrupo pri memebronombro dum sia mandato kaj sendi g\u0302isdatigon c\u0302iumonate pri la membronombro."}, {"text_idx": "#000018", "text": "Pli frue Libera Folio raportis, ke Le\u0301on Kamenicky\u0301 estas elektita kiel la nova prezidanto de TEJO. Veronika Venislovas estis elektita kiel kasisto kaj Rogier Huurman kiel g\u0302enerala sekretario. Cyprien Guiya, kiu estis forpelita de IJK 2018 pro seksg\u0302enado al alia partoprenanto, retiris sian kandidatig\u0302on."}, {"text_idx": "#000019", "text": "Membrokategorioj lau\u0306 la statuto de TEJO:"}, {"text_idx": "#000021", "text": "la individuaj membroj de UEA, kiuj ag\u0302as ne pli ol 35 jarojn je la komenco de la jaro."}, {"text_idx": "#000022", "text": "la aligitaj membroj de UEA, kiuj ag\u0302as ne pli ol 35 jarojn je la komenco de la jaro."}, {"text_idx": "#000023", "text": "kiuj ag\u0302as g\u0302is inkluzive 35 jarojn je la komenco de la jaro;\nkiuj ne estas individuaj au\u0306 aligitaj membroj; kaj\npor kiuj la koncerna landa au\u0306 faka sekcio pagis kotizon egalan al la kotizo por aligita membreco de UEA."}, {"text_idx": "#000024", "text": "kiuj ag\u0302as g\u0302is inkluzive 35 jarojn je la komenco de la jaro;\nkiuj ne estas individuaj, asociaj au\u0306 aligitaj membroj; kaj\ndeklaras sian volon ig\u0302i juna amiko de Esperanto; au\u0306\nestas membroj de la unuopaj landaj au\u0306 fakaj asocioj por kiuj:\nla koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000025", "text": "deklaras sian volon ig\u0302i juna amiko de Esperanto; au\u0306\nestas membroj de la unuopaj landaj au\u0306 fakaj asocioj por kiuj:\nla koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000026", "text": "la koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000027", "text": "Je komenco de nova jaro, post kiam eksvalidig\u0302as unu el la kondic\u0302oj kiuj difinas membrecon;\nPost peto de la membro;\nJe morto de la membro."}, {"text_idx": "#000028", "text": "C\u0302u TEJO havas 25.000 membrojn?\nTEJO: La esploro de EU ne havos konsekvencojn\nTEJO donos \u201dproksimuman informon\u201d pri la nekonata membronombro de la asocio"}, {"text_idx": "#000029", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000032", "text": "Kiom da homoj estas en c\u0302iu kategorio?"}, {"text_idx": "#000033", "text": "Lau\u0306 la diagramo c\u0302e la supro de la pag\u0302o: 872 individuaj membroj, 1400 aligitaj kaj asocioj, 2800 junaj amikoj."}, {"text_idx": "#000034", "text": "Sume do 5072 \u201emembroj\u201c. Mi supozas, ke la du s\u0302losilaj frazoj por kompreni la komedion pri la membronombro estas la jenaj:"}, {"text_idx": "#000035", "text": "\u201enur 3 procentoj el la enspezoj de TEJO venas de membrokotizoj. Preskau\u0306 la tuta cetero venas de subvencioj.\u201c\n\u201eMembreco en tiu organizo helpas al TEJO ricevi subvenciojn, sed por plu resti membro, TEJO principe devus havi minimume kvin mil membrojn en Eu\u0306ropo.\u201c"}, {"text_idx": "#000036", "text": "Tial la estraro deklaris, ke TEJO havas 5072 \u201emembrojn\u201c. C\u0302iu scias, ke tiu nombro estas simile fantazia kiel la antau\u0306e deklaritaj 25'000 membroj. Sed la estraro volas plu g\u0302ui la s\u0302au\u0306mvinon de subvencioj."}, {"text_idx": "#000038", "text": "La hodiau\u0306aj \"junuloj\" (g\u0302is kiu ag\u0302o oni estas \"juna\"?) estas tiuj, kiuj tiras la fadenojn malantau\u0306 la kulisoj por mortigi UEA. TEJO bezonas la monon de UEA kaj faros c\u0302ion eblan por akiri parton de g\u0302i. Se TEJO mensogas c\u0302e la eksteraj organizaj\u0302oj, nur por ricevi monon, kial g\u0302i ne akiru [la] monon de la organizaj\u0302o de la maljunuloj (ekde kiu ag\u0302o oni estas maljuna)?"}, {"text_idx": "#000039", "text": "Hahaha, dankon. Mi tiel koncentrig\u0302is je la teksto, ke mi ne rimarkis ke la datumo estas c\u0302e la grafikaj\u0302o."}, {"text_idx": "#000040", "text": "Gratulon el la TEJO-estraro, ke g\u0302i sukcesis anonci almenau\u0306 la proksimuman membrnombron."}, {"text_idx": "#000041", "text": "Kio koncernas la menciitajn problemojn pri la aligitaj kaj asociaj membroj mi denove atentigas, ke la TEJO-statuto ne permesas landajn kaj fakajn asociojn, kiuj ne havas ordan membroadministradon. Se la estraro volus agi lau\u0306 sia statuto, g\u0302i devus solvi tiun problemon au\u0306 adiau\u0306i al tiuj blufaj landaj kaj fakaj asocioj."}, {"text_idx": "#000042", "text": "\"La plej granda membrokategorio estas \u201deksaj individuaj membroj\u201d. Multaj ne scias, ke ili membras\""}, {"text_idx": "#000047", "text": "Aserto ke \u201dekzistas pli ol 2 milionoj da esperantistoj en la mondo\u201d aspektas ec\u0302 pli mirinda danke al tiu informo. \ud83d\ude42"}, {"text_idx": "#000048", "text": "Mi komencas kredi je la 63 000-terurnombro."}, {"text_idx": "#000049", "text": "Estus bone kredi je 1.000.000.000 esperantistoj. Neniu kapablas kontroli tion kaj la kvanto estas tuegala preskau por tuta mondo )"}, {"text_idx": "#000050", "text": "Tio estas sufic\u0302e hontinda. Mi s\u0302atus au\u0306di la argumentojn de TEJO-anoj kiuj defendas tiun sistemon, escepte de \"ni bezonas subvenciojn\"."}, {"text_idx": "#000052", "text": "Preskau\u0306 certe multaj institucioj faras tion."}, {"text_idx": "#000056", "text": "Mi ne pridubas, ke TEJO-anoj ne estas trompemaj. Sed en la komedio pri la membrokvanto agas la estraranoj, kaj tiuj apartenas al alia kategorio."}, {"text_idx": "#000064", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000067", "text": "Alig\u0302i al 400 aliaj abonantoj"}]